
Santiago Pérez i Olmedo, secretari acctal. del Consell Comarcal del Maresme,

CERTIFICO: Que en el Ple celebrat en sessió Ordinària de data 22 de novembre de 2022, s’ha aprovat, entre d’altres, l’acord que resulta del tenor literal següent:

[bookmark: OLE_LINK2_0][bookmark: OLE_LINK1_0][bookmark: OLE_LINK2][bookmark: OLE_LINK1]“Vist que els consells esportius, com a agrupacions esportives, són entitats privades d'interès públic i social, sense afany de lucre, amb personalitat jurídica i capacitat d'obrar per al compliment de llurs funcions. Estan formats per centres o associacions escolars, clubs, associacions o federacions esportives, i entitats municipals de gestió esportiva, ajuntaments i consells comarcals, que es dediquen al foment, la promoció i l'organització de l'activitat esportiva en edat escolar de caràcter no obligatori dins un àmbit territorial determinat, d'acord amb els criteris de l'organització territorial de Catalunya. [Decret 267/1990, de 8 d'octubre de 1990, de regulació dels consells esportius (DOGC núm. 1.368, de 16/11/90) i per la Llei de l'Esport (Decret Legislatiu 1/2000, de 31 de juliol, pel qual s'aprova el Text únic de la Llei de l'Esport)]. 
Vist que el Ple de la Diputació de Barcelona, en sessió de 23 de desembre de 2021, va aprovar la convocatòria del Catàleg 2022 del Pla de concertació Xarxa de Governs Locals 2020-2023, relativa als recursos inclosos en el Catàleg de serveis 2021-2023 de la Diputació de Barcelona i el seu règim regulador. En el Catàleg 2022 del Pla de concertació Xarxa de Governs Locals 2020-2023, relativa als recursos inclosos en el Catàleg de serveis 2021-2023 de la Diputació de Barcelona, s’inclou el fons Dinamització de l’activitat física i l’esport local, a través del qual es vol donar suport a l’oferta d’activitats fisico-esportives impulsades per ajuntaments, consells comarcals i entitats municipals descentralitzades, que tinguin per objectiu facilitar l’accés de la ciutadania a l’esport mitjançant programes esportius continuats o esdeveniments puntuals.
Vist que el 28 de febrer de 2022, amb núm. de registre d’entrada ENTRA 2022-2436, la Diputació de Barcelona comunica l’aprovació de les concessions del Fons de prestació Dinamització de l’activitat física i l’esport local, en el marc de la convocatòria del Catàleg 2022 del Pla de concertació Xarxa de Governs Locals 2020-2023, atorgant al Consell Comarcal del Maresme un import total de 6.800,01 € (22/Y/315482). 
Vist que en el marc del règim regulador del Catàleg de serveis del Pla “Xarxa de Governs Locals 2020-2023” s’estableix que les accions s’han d’executar en el període comprès entre l’1 de gener de 2022 i el 31 de desembre de 2022 i la justificació de la despesa s’haurà de presentar entre el 2 de gener de 2023 al 30 d’abril de 2023.
Vist que el Ple accepta, en sessió ordinària de 26 d’abril de 2022, el Fons de prestació Dinamització de l’activitat física i l’esport local per i que, vinculat a aquest fons de prestació, el Consell Comarcal del Maresme i el Consell Esportiu del Maresme proposen coorganitzar les següents activitats esportives:

· Circuït Maresmenc de Cros als municipis de Santa Susanna, Arenys de Mar, Tordera, Malgrat de Mar i Alella. 
· Campus Comarcal de voleibol.
· Campionat de Petanca de la Gent Gran del Maresme.
· Campionat de Gimnàstica de Rítmica de promoció.
· Altres activitats de promoció esportiva comarcal.

Vist l’informes emès per la Directora de l’Àrea de Serveis a les Persones i de la gerència de la corporació de data 24 d’octubre i la memòria justificativa de data 24 d’octubre de 2022, on es proposa el Conveni de col·laboració entre el Consell Comarcal del Maresme i el Consell Esportiu del Maresme per a l’organització d’esdeveniments esportius a la comarca per a l’exercici 2022,

Vist l’informe de secretaria emès en data 2 de novembre de 2022, 

Vist l’informe de fiscalització de conformitat emès per la Intervenció de fons de la corporació en data 3 de novembre de 2022, 

Atès l’art. 303 i ss. del Decret 179/1995, de 13 de juny, pel qual s’aprova el Reglament d’obres, activitats i serveis dels ens locals,

Atès l’art. 14.2 del DL 4/2003, de 4 de novembre, pel qual s’aprova el Text refós de la Llei de l’organització comarcal de Catalunya,

Havent estat informat en sentit  Favorable en la Comissió Informativa Social de data 15 de novembre de 2022, 

Es proposa al Ple l’adopció dels següents

ACORDS:

PRIMER.- APROVAR la proposta del Conveni de col·laboració entre el Consell Comarcal del Maresme i el Consell Esportiu del Maresme, per a l’organització d’esdeveniments esportius a la comarca per a l’exercici 2022, d’acord amb el qual el Consell Comarcal transferirà al Consell Esportiu del Maresme un import total de 6.000 € a la signatura del conveni, per a facilitar a l’entitat el desenvolupament de les activitats esportives previstes en l’exercici 2022. A més, l’aportació al Consell Esportiu depèn del Fons de prestació de la Diputació de Barcelona Dinamització de l’activitat física i l’esport local, executable fins el 31 de desembre de 2022.
SEGON.- REALITZAR una retenció de crèdit per un import total de 6.000 €, a càrrec de l’aplicació pressupostària 760.33200.46701 – Consell Esportiu del Maresme.
[bookmark: _Hlk116908802]TERCER.- AUTORITZAR I DISPOSAR una despesa a favor del Consell Esportiu del Maresme (G60361888), per un import total de 6.000 €, a càrrec de l’aplicació pressupostària 760.33200.46701, d’acord amb el pacte quart del Conveni de col·laboració entre el Consell Comarcal del Maresme i el Consell Esportiu del Maresme, per a l’organització d’esdeveniments esportius a la comarca per a l’exercici 2022. La transferència es farà a la signatura del conveni, per facilitar a l’entitat el desenvolupament de les activitats esportives previstes en l’exercici 2022. A més, l’aportació al Consell Esportiu depèn del Fons de prestació de la Diputació de Barcelona Dinamització de l’activitat física i l’esport local, executable fins el 31 de desembre de 2022.
QUART.- FACULTAR el Sr. President, tan àmpliament com en dret sigui possible, per a la signatura de l’esmentat conveni de col·laboració amb el Consell Esportiu del Maresme, així com de quants documents siguin necessaris per a l’execució del precedent acord.

CINQUÈ.- DONAR TRASLLAT de la present proposta d’aprovació al Consell Esportiu del Maresme (G60361888).

SISÈ.- PUBLICAR al Butlletí Oficial de la Província l'anunci del present acord juntament amb el conveni.

SETÈ.- DONAR TRASLLAT del present així com còpia del conveni, a la Direcció General d’Administració Local de la Generalitat de Catalunya, als efectes previstos a l’art. 309.1 del Decret 179/1995, de 13 de juny, pel qual s’aprova el Reglament d’obres, activitats i serveis dels ens locals.


CONVENI DE COL·LABORACIÓ ENTRE EL CONSELL COMARCAL DEL MARESME I EL CONSELL ESPORTIU DEL MARESME, PER A L’ORGANITZACIÓ D’ESDEVENIMENTS ESPORTIUS A LA COMARCA PER A L’EXERCICI 2022

REUNITS

D'una banda, el Sr. Damià del Clot i Trias, el qual actua en nom i representació del Consell Comarcal del Maresme en ús de les facultats de representació concedides per l’article 13 del Decret Legislatiu 4/2003, de 4 de novembre, pel qual s’aprova el text refós de la Llei de l’Organització Comarcal de Catalunya. 
I d’altra , el senyor Jordi Matas i Claramunt, en nom i representació del Consell Esportiu del Maresme, en tant que el seu President, amb DNI 46125837G i domicili a Plaça Miquel Biada núm. 1 de Mataró (08301),

Les parts es reconeixen amb plena capacitat i competències suficients per a la signatura d’aquest conveni i, en conseqüència,

MANIFESTEN

1. [bookmark: _Hlk86407891]Els consells esportius, com a agrupacions esportives, són entitats privades d'interès públic i social, sense afany de lucre, amb personalitat jurídica i capacitat d'obrar per al compliment de llurs funcions. Estan formats   per  centres  o  associacions  escolars,  clubs, associacions o federacions esportives, i entitats municipals de gestió esportiva, ajuntaments i consells  comarcals,  que es  dediquen  al  foment,  la  promoció i l'organització de l'activitat  esportiva  en  edat  escolar  de  caràcter  no obligatori  dins  un  àmbit territorial determinat, d'acord amb  els  criteris   de   l'organització   territorial   de Catalunya. [Decret 267/1990, de 8 d'octubre de 1990, de regulació dels consells esportius (DOGC núm. 1.368, de 16/11/90) i per la Llei de l'Esport (Decret Legislatiu 1/2000, de 31 de juliol, pel qual s'aprova el Text únic de la Llei de l'Esport)]. 
1. El Ple de la Diputació de Barcelona, en sessió de 23 de desembre de 2021, va aprovar la convocatòria del Catàleg 2022 del Pla de concertació Xarxa de Governs Locals 2020-2023, relativa als recursos inclosos en el Catàleg de serveis 2021-2023 de la Diputació de Barcelona i el seu règim regulador. En el Catàleg 2022 del Pla de concertació Xarxa de Governs Locals 2020-2023, relativa als recursos inclosos en el Catàleg de serveis 2021-2023 de la Diputació de Barcelona, s’inclou el fons Dinamització de l’activitat física i l’esport local, a través del qual es vol donar suport a l’oferta d’activitats físico-esportives impulsades per ajuntaments, consells comarcals i entitats municipals descentralitzades, que tinguin per objectiu facilitar l’accés de la ciutadania a l’esport mitjançant programes esportius continuats o esdeveniments puntuals.

1. El 28 de febrer de 2022, amb núm. de registre d’entrada ENTRA 2022-2436, la Diputació de Barcelona comunica l’aprovació de les concessions del Fons de prestació Dinamització de l’activitat física i l’esport local, en el marc de la convocatòria del Catàleg 2022 del Pla de concertació Xarxa de Governs Locals 2020-2023, atorgant al Consell Comarcal del Maresme un import total de 6.800,01 € (22/Y/315482). 

1. En el marc del règim regulador del Catàleg de serveis del Pla “Xarxa de Governs Locals 2020-2023” s’estableix que les accions s’han d’executar en el període comprès entre l’1 de gener de 2022 i el 31 de desembre de 2022 i la justificació de la despesa s’haurà de presentar entre el 2 de gener de 2023 al 30 d’abril de 2023.

1. El Ple accepta, en sessió ordinària de 26 d’abril de 2022, el Fons de prestació Dinamització de l’activitat física i l’esport local, en el marc de la convocatòria del Catàleg 2022 del Pla de concertació Xarxa de Governs Locals 2020-2023.

1. En el marc d’aquest fons de prestació, el Consell Comarcal del Maresme i el Consell Esportiu del Maresme proposen coorganitzar les següents activitats esportives:

· Circuït Maresmenc de Cros als municipis de Santa Susanna, Arenys de Mar, Tordera, Malgrat de Mar i Alella. 
· Campus Comarcal de voleibol.
· Campionat de Petanca de la Gent Gran del Maresme.
· Campionat de Gimnàstica de Rítmica de promoció
· Altres activitats de promoció esportiva comarcal.

1. L’article 47 i següents de la Llei 40/2015, de 1 d’octubre, de règim jurídic dels sector públic, estableix que les administracions públiques poden subscriure acords, pactes, convenis o contractes amb persones tant de dret públic com privat, sempre que no siguin contraris a l’ordenament jurídic ni tractin sobre matèries no susceptibles de transacció i tinguin per objecte satisfer l’interès públic que tenen encomanat.


És per això, que se subscriu el present conveni en base als següents

PACTES

PRIMER.- Objecte
L’objecte del present conveni és l’establiment d’un marc de col·laboració entre el Consell Comarcal del Maresme i el Consell Esportiu del Maresme per tal d’organitzar i promoure els següents esdeveniments esportius per a l’exercici 2022:
· Circuït Maresmenc de Cros als municipis de Santa Susanna, Arenys de Mar, Tordera, Malgrat de Mar i Alella. 
· Campus Comarcal de voleibol.
· Campionat de Petanca de la Gent Gran del Maresme.
· Campionat de Gimnàstica de Rítmica de promoció.
· Activitats de promoció esportiva comarcal

SEGON.- Drets, obligacions i compromisos del Consell Comarcal del Maresme:
· Participar en la planificació, coordinació, organització i seguiment de les activitats esportives impulsades pel Consell Esportiu del Maresme per a l’exercici 2022.
· Transferir al Consell Esportiu del Maresme un import total de 6.000 €, a la signatura del present conveni. 
· Donar la difusió pública que consideri escaient respecte de la subscripció del present conveni, així com del seu contingut i del seu desenvolupament, en els suports publicitaris o mitjans informatius que consideri oportuns. 

TERCER.- Drets, obligacions i compromisos del Consell Esportiu del Maresme:
· Planificar, organitzar i implementar les actuacions previstes en el Pacte Primer del present conveni.
· [bookmark: _Hlk51759555]Deixar constància en el material gràfic, audiovisual o de qualsevol altre tipus que elabori en relació amb la programació per al 2022, de la col·laboració del Consell Comarcal del Maresme i de la Diputació de Barcelona.
· Disposar d’un pla o protocol, d’acord amb les directrius emeses per les administracions competents per a la minorització i la prevenció del risc de contagi per la COVID19.
· Justificar les despeses corresponents davant del Consell Comarcal del Maresme.

QUART.- Finançament i justificació
El Consell Comarcal del Maresme transferirà al Consell Esportiu del Maresme un import total de 6.000 €, a la signatura del present conveni per facilitar que l’entitat pugui desenvolupar les activitats esportives previstes en l’exercici 2022.

Per la seva part, el Consell Esportiu del Maresme haurà de justificar la despesa realitzada, amb data límit de 15 de febrer de 2023, mitjançant l’aportació de la següent documentació: 

a).- Una memòria detallada de l'activitat duta a terme, dins del període al que es circumscriu el conveni, indicant el nombre de participants per cada activitat, desagregats per edats i sexe:




b).- Un exemplar de totes les edicions, publicacions i documentació gràfica que hagués generat la publicitat de les activitats esportives. En cas que no s’editi publicitat de la seva activitat, una mostra del suport del Consell Comarcal del Maresme i de la Diputació de Barcelona a la programació del 2022.
c).- El pla o protocol que garanteix el compliment de les directrius emeses per les administracions competents per a la minorització i la prevenció del risc de contagi per la COVID19.
d).- Relació de despeses de l’activitat, amb la identificació del creditor i del document, import, data d’emissió i data de pagament. 
El Consell Comarcal del Maresme podrà demanar la documentació original que faci referència a les activitats conveniades. 

L’import rebut pel Consell Esportiu del Maresme correspondrà amb el que hagi estat correctament justificat. En cas que l’entitat no pugui acreditar alguna les despeses, se li requerirà el retorn dels fons pagats en el moment de la signatura del conveni. 

CINQUÈ.- Entrada en vigor i vigència
El conveni entrarà en vigor a l’endemà de la seva formalització i amb vigència fins la verificació de la justificació presentada pel Consell Esportiu del Maresme.

SISÈ.- Mecanismes de seguiment, vigilància i control de l’execució del conveni i els compromisos adquirits
Les parts han de constituir una comissió de seguiment, vigilància i control del present conveni, la qual ha d’estar integrada per un o dos membres designats per cadascuna de les parts signants o, en el seu defecte, designar un responsable del mecanisme de seguiment, vigilància i control, essent l’encarregat de dur a terme el control de la correcta execució del conveni.
Aquest mecanisme té la funció de resoldre les possibles controvèrsies que poguessin donar-se entorn a l’aplicació i interpretació d’aquest conveni, i els acords resultants han de comptar amb la conformitat de les dues parts signatàries.
La comissió o, en el seu defecte, el responsable del mecanisme de seguiment, vigilància i control, es considerarà el mecanisme de seguiment, vigilància i control de l’execució del conveni als efectes de la Llei 40/2015, d’1 d’octubre, de Règim Jurídic del Sector Públic.
SETÈ.- Modificació del conveni
Aquest conveni constitueix la manifestació expressa de la voluntat de les parts en relació a la matèria aquí continguda i recull l’esperit i els objectius de les converses i els acords orals i escrits que hagin pogut realitzar-se amb anterioritat a aquest conveni. 
Qualsevol modificació d’aquest conveni, o els possibles acords complementaris al que figura en aquest text, requereixen una sol·licitud raonada i degudament motivada per part dels òrgans competents de les parts signatàries i s’hi afegiran al mateix en forma d’annex, formant part integrant del mateix.

VUITÈ.- Causes d’extinció del conveni
El present conveni es pot extingir per alguna de les causes següents:
1. Per l’acompliment del termini pactat.
1. Per la realització del seu objecte. 
1. Per denúncia de qualsevol de les parts signatàries.
1. Per incompliment per qualsevol de les parts signatàries. La resolució del conveni requereix que la part interessada o que es consideri lesionada formuli una sol·licitud en aquest sentit davant l’altra part. 
1. Per avinença de les parts signatàries.
1. Per les causes susceptibles de determinar la resolució dels contractes administratius, llevat que siguin incompatibles amb les normes i principis que presideixen les relacions interadministratives i de cooperació.

NOVÈ.- Actuacions en cas d’incompliment
Qualsevol transgressió de les estipulacions d’aquest conveni permetrà a la part perjudicada d’optar per exigir-ne el compliment o la seva resolució, en els termes que estableix l’article 51 de la Llei 40/2015, d’1 d’octubre, de Règim Jurídic del Sector Públic.
En cas de qüestions litigioses, les parts podran recórrer davant la jurisdicció contenciosa–administrativa o emprendre les mesures que consideri oportunes.
DESÈ.- Interpretació del conveni
[bookmark: _Hlk86406976]El mecanisme de seguiment, vigilància i control de l’execució del conveni designat serà l’encarregat de resoldre per mutu acord de les parts, totes les qüestions que puguin sorgir en ordre a la interpretació i execució d’aquest conveni, atesa la seva naturalesa administrativa. En cas de litigi, aquest se sotmetrà a la jurisdicció contenciosa administrativa.

I en prova de conformitat, se signa aquest conveni per duplicat a un sol efecte, en el lloc i data que figuren a l’encapçalament d’aquest document.

				
Damià del Clot Trias						Jordi Matas Claramunt
President							President
Consell Comarcal del Maresme				   	Consell Esportiu del Maresme”

I perquè així consti, expedeixo aquest certificat per ordre i amb el vistiplau del president, a l’empara de l’article 206 del Reglament d’Organització, Funcionament i Règim Jurídic de les Entitats Locals i amb la reserva del text definitiu que resulti de l’acta de la sessió plenària Ordinària de data 22 de novembre de 2022, a Mataró, a 22 de novembre de 2022.

Participants Femení Masculí No binari Total

Infants (0-11 anys)

Adolescents (12-17 anys)

Joves (18-30 anys)

Adults (31-60 anys)

Gent Gran (+60 anys)

Total 0 0 0

		Participants		Femení		Masculí		No binari		Total

		Infants (0-11 anys)

		Adolescents (12-17 anys)

		Joves (18-30 anys)

		Adults (31-60 anys)

		Gent Gran (+60 anys)

		Total		0		0				0

